స్నో వైట్ అండ్ ది సెవెన్ డ్వార్ఫ్స్ (1937 సినిమా)

స్నో వైట్ అండ్ ది సెవెన్ డ్వార్ఫ్స్ 1937, డిసెంబరు 21న విడుదలైన అమెరికా కార్టూన్ సినిమా. గ్రిం బ్రదర్స్ రాసిన స్నో వైట్ అనే జానపద కథ ఆధారంగా వాల్ట్ డిస్నీ సంస్థ నిర్మించిన ఈ చిత్రం ప్రపంచ సినీచరిత్రలో పూర్తి నిడివితో వచ్చిన తొలి కార్టూన్ చిత్రంగా నిలిచింది.

 కథ 
అందమైన రాజకుమారి (స్నో వైట్) కి క్రూరమైన సవతి తల్లి ఉంటుంది. రాజకుమారి అంటే ఏమాత్రం ఇష్టంలేని ఆ సవతి తల్లి, రాజకుమారిని చంపేందుకు విషంతో కూడిన ఆపిల్ పండును ఇస్తుంది. ఆ పండును తిన్న రాజకుమారి స్పృహ కోల్పోతుంది. అప్పుడు ఆ సవతి తల్లి బంగారు పూత పూసిన అద్దాల శవ పేటికలో రాజకుమారిని పెట్టి అడవిలో వదిలేస్తుంది. అడవిలో ఉన్న ఏడుగురు మరుగుజ్జులు (డాక్, హ్యాపీ, గ్రంపీ, స్లీపీ, స్నీజీ, బ్యాష్ పుల్, డోపీ) వచ్చి ఆ రాజకుమారిని రక్షించే ప్రయత్నం చేస్తారు. ఒక అందాల రాజకుమారుడు వచ్చి ముద్దు పెట్టుకోగానే రాజకుమారికి స్పృహ వస్తుంది. రాజకుమారుడు, రాజకుమారిలు ఒకటవుతారు.

 నటవర్గం 

 అడ్రియానా కాసొలోట్టి
 లుసిల్లె లా వెర్నే
 హ్యారీ స్టాక్వెల్
 రాయ్ అట్వెల్
 పింటో కోల్విగ్
 ఓటిస్ హార్లాన్
 స్కాటీ మాట్త్ర
 బిల్లీ గిల్బర్ట్
 ఎడ్డీ కాలిన్స్
 మొరోని ఒల్సెన్
 స్టువర్ట్ బుకానన్

 సాంకేతికవర్గం 
 దర్శకత్వం: డేవిడ్ హ్యాండ్ (పర్యవేక్షణ), విలియం కాట్రెల్, విల్ఫ్రెడ్ జాక్సన్, లారీ మోరెయ్, పెర్స్ పియర్స్, బెన్ షార్ప్స్టీన్
 నిర్మాత: వాల్ట్ డిస్నీ సంస్థ
 రచన: టెడ్ సియర్స్, రిచర్డ్ క్రీడేన్, ఒట్టో ఇంగ్లండర్, డిక్ రిక్షార్డ్, ఎర్ల్ హర్డ్, మెర్రిల్ దే మారిస్, డోరతీ ఆన్ బ్లాంక్, వెబ్ స్మిత్
 ఆధారం: గ్రిం బ్రదర్స్ రాసిన స్నో వైట్ అనే జానపద కథ
 సంగీతం: ఫ్రాంక్ చర్చిల్, పాల్ స్మిత్, లీ హర్లైన్
 నిర్మాణ సంస్థ: వాల్ట్ డిస్నీ ప్రొడక్షన్స్
 పంపిణీదారు: ఆర్.కె.ఓ. రేడియో పిక్చర్స్

 చిత్ర విశేషాలు 
 ఈ చిత్ర నిర్మాణంతో వాల్డ్ డిస్నీ సంస్థకు ప్రపంచవ్యాప్తంగా గుర్తింపు వచ్చింది.
 1934లో ప్రారంభమైన ఈ చిత్రం పూర్తవడానికి మూడు సంవత్సరాల సమయం పట్టింది, 1937, డిసెంబరు 21న మొదటిసారి ప్రదర్శించబడిన ఈ చిత్రం 1939 నాటికి అత్యధిక వసూళ్లను చేసిన చిత్రంగా నిలిచింది.
 1937 లెక్కల ప్రకారం ఈ చిత్ర నిర్మాణానికి దాదాపు కోటిన్నర ఖర్చు అయింది. ఈ చిత్రంకోసం 570మంది చిత్రకారులు రెండున్నర లక్షల చిత్రాలను గీశారు.
 ఈ చిత్రంలోని మరుగుజ్జు పాత్రలకోసం ఏడుగురి నటులు మరుగుజ్జు వేషాలు వేసుకొని నటిస్తుంటే, వారి కదలికలతో చిత్రకారులు కార్టూన్ లు వేశారు. 
 ఈ చిత్రాన్ని నిర్మించినందుకు వాల్డ్ డిస్నీ సంస్థకు 11వ ఆస్కార్ అవార్డులో భాగంగా గౌరవ పురస్కారం లభించింది.
 అమెరికన్ ఫిల్మ్ ఇన్సిట్యూట్ వారిచే అమెరికన్ ఫిల్మ్ ఇన్సిట్యూట్ వారి 1998లో 100 సంవత్సరాలు...100 చిత్రాలు విభాగంలో 49వ చిత్రంగా, 2007లో 100 సంవత్సరాలు...100 సినిమాలు (10వ వార్షికోత్సవ సంచిక) విభాగంలో 34వ చిత్రంగా, టాప్ 10 చిత్రాల్లో 1వ యానిమేటెడ్ చిత్రంగా, 2008లో 100 సంవత్సరాలు...100 హీరోలు, విలన్ విభాగంలో 10వ విలన్ గా, 2004లో 100 సంవత్సరాలు...100 పాటలు విభాగంలో సమ్ డే మై ప్రిన్ప్ విల్ కమ్ అనే పాట 19వ చిత్రంగా గుర్తించబడింది.

 చిత్రమాలిక 

 మూలాలు 

 ఇతర లంకెలు 

 Walt's Masterworks: స్నో వైట్ అండ్ ది సెవెన్ డ్వార్ఫ్స్ at Disney.com (archived)
 
 స్నో వైట్ అండ్ ది సెవెన్ డ్వార్ఫ్స్ on Lux Radio Theater: December 26, 1938. Guest appearance by Walt Disney.
 స్నో వైట్ అండ్ ది సెవెన్ డ్వార్ఫ్స్ on Screen Guild Theater: December 23, 1946

 ఆధార గ్రంథాలు

వర్గం:ఆంగ్ల భాషా చలనచిత్రాలు
వర్గం:హాలీవుడ్ చిత్రాలు
వర్గం:సినిమా
వర్గం:సినిమాలు